Public procurement notice: Prior Information Notice Without Call For Competition
Published: 2023-02-07
Buyer: Valtiokonttori
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtiokonttori vastaa Suomen Peppol-viranomaisena Peppol-verkoston käytöstä ja koordinoinnista Suomessa. Viranomaisen tehtäviin kuuluu muun muassa vaikutusalueellaan toimivien palveluntarjoajien rekrytoiminen, tukeminen, ja valvonta siitä, että Peppol-palveluntarjoajat toimivat OpenPeppol-yhteisön sääntöjen mukaisesti.
Peppol on verkosto, jonka kautta eri toimijat voivat välittää sähköisiä liiketoiminta-asiakirjoja toisilleen standardisoidulla, toimialariippumattomalla tavalla.​ Valtaosa Suomen merkittävimmistä kauppakumppanimaista edistää Peppol-verkon käyttöä alueellaan. OpenPeppol AISBL on Belgiaan rekisteröity ja Belgian lain mukainen voittoa tavoittelematon kansainvälinen yhdistys, johon kuuluu sekä julkisen että yksityisen sektorin jäseniä.​ OpenPeppol-yhdistys vastaa Peppol-verkoston määrittelyjen, toimintamallin ja palveluiden kehittämisestä, ylläpidosta sekä toteutuksesta.​
Peppol-viranomaistoiminnon tarkoituksena on edistää suomalaisten organisaatioiden Peppol-osoitteiden ja kyvykkyyksien rekisteröintiä kansalliseen, perustettavaksi ehdotettuun ACL-rekisteriin.
Peppol-viranomaistoiminto edellyttää, että palveluntarjoajat perustavat julkishallinnon organisaatioiden Peppol-osoitteet ja kyvykkyydet tähän kansalliseen rekisteriin. Yritysten osalta tällaista velvoitetta ei ole tarkoitus asettaa, mutta palveluntarjoajat voivat perustaa yritysten tiedot tähän kansalliseen rekisteriin.
Valtiokonttori Peppol-viranomaisena on suunnittelemassa osoite- ja kyvykkyysrekisterin (ACL = Address and Capability Lookup) hankintaa. Hankinta toteutetaan palveluhankintana. Hankinnan kohteena on alustavasti:
Haluamme kartoittaa toimijoita, joilla on kyky ja halu avustaa meitä tarpeidemme kuvaamisessa sekä myöhemmin toimittaa meille tarpeitamme vastaava nykyaikainen ratkaisu.
Tällä ilmoituksella kutsumme hankinnasta kiinnostuneet toimijat ottamaan osaa markkinakartoitukseen, jonka tarkoituksena on käydä yleisellä tasolla keskustelua hankinnan kohteesta ja sen määrittämisestä. Markkinakartoitukseen osallistuminen ei sido hankinnasta kiinnostunutta toimijaa osallistumaan myöhemmin toteutettavaan tarjouskilpailuun.
Hankinnasta kiinnostuneita toimijoita pyydetään ilmoittautumaan ma 20.2.2023 klo 12 mennessä kiinnostuksensa seuraavasta linkistä löytyvällä lomakkeella: https://forms.microsoft.com/e/QrZjBRvvY4
Edellä mainitulla lomakkeella on myös joitain hankintaa koskevia ennakkokysymyksiä, joihin Valtiokonttori toivoo tarjoajilta näkemystä. Markkinakartoitus järjestetään kaikkien hankinnasta kiinnostuneiden toimijoiden kanssa. Markkinakartoitukseen osallistuvilla on myöhemmässä vaiheessa mahdollisuus kommentoida alustavaa tarjouspyynnön luonnosmateriaalia. Kaikkiin ilmoittautuneisiin tullaan olemaan yhteydessä helmikuun aikana.
Ennakkotietoilmoituksen tiedot ovat alustavia ja suuntaa antavia ennakkotietoja. Markkinakartoitusta mahdollisesti seuraava hankintamenettely on alustavasti suunniteltu toteutettavan avoimena menettelynä.
Peppol-verkoston osoitemekanismi on kaksitasoinen siten että OpenPeppol yhdistys vastaa keskitetystä osasta ja palveluntarjoajat hajautetusta ACL osoite- ja kyvykkyysrekisteri toiminnasta (ACL=Address and Capability Lookup). ACL tunnetaan myös lyhenteellä SMP (Service Metadata Publisher). Keskitetty rekisteri sisältää tiedon kaikkien Peppol verkon vastaanottajien osoitteista sekä tiedon missä hajautetun osan ACL-rekisterissä on tarkemmat tiedot vastaanottajien sanomakyvykkyyksistä sekä todellisesta tiedonsiirtoyhteydestä.
Hajautetun osoite- ja kyvykkyysrekisterin tietojen päivityksen suorittavat sanomanvälityspalveluita tarjoavat palveluntarjoajat. Hajautetun osoite- ja kyvykkyysrekisterin omistaja vastaa tietojen päivityksestä keskitettyyn SML-palveluun ja Peppol Directory-palveluun. Hajautettuja osoite- ja kyvykkyysrekistereitä voivat tarjota sekä Peppol viranomaiset että yksittäiset palveluntarjoajat. Peppol-käyttäjien vastaanotto-osoite voi sijaita ainoastaan yhdessä hajautetussa osoite- ja kyvykkyysrekisterissä. Tällä hetkellä suomalaisten organisaatioiden, mukaan lukien julkishallinnon organisaatiot, Peppol-osoitteet sijaitsevat eri ACL-rekistereissä riippuen näiden käyttämien palveluntarjoajien päätöksistä. Peppol-viranomaistoiminnon tarkoituksena on edistää suomalaisten organisaatioiden Peppol osoitteiden ja kyvykkyyksien rekisteröintiä kansalliseen hankinnan kohteena olevaan ACL-rekisteriin. Peppol-viranomaistoiminnon tarkoituksena on edellyttää että palveluntarjoajat perustavat julkishallinnon organisaatioiden Peppol-osoitteet ja kyvykkyydet tähän kansalliseen rekisteriin. Yritysten osalta tällaista velvoitetta ei ole tarkoitus asettaa, mutta palveluntarjoajat voivat perustaa yritysten tiedot tähän kansalliseen rekisteriin.
Tavoitteena on kansallisen ACL-rekisterin integrointi olemassa oleva suomalaisen verkkolaskuosoitteiston kanssa. Lisäksi ACL-rekisteriin voidaan perustaa myös muita kuin Peppol-verkon osoitteita. Tällaisia muita osoitetietoja voivat olla esimerkiksi eKuitin tarvitsemat osoitetiedot. Erityisesti suomalaisen verkkolaskuosoitteiston ja ACL-rekisterin integroinnista hyötyisivät käyttäjäorganisaatiot (=yritykset ja julkishallinnon organisaatiot) sekä sanomanvälityspalveluiden tarjoajat.
Peppolin spesifikaatio ACL/SMP toiminnallisuuksille: https://docs.peppol.eu/edelivery/smp/PEPPOL-EDN-Service-Metadata-Publishing-1.2.0-2021-02-24.pdf